Winsford
Winsford je grad od 30,560 stanovnika na sjeverozapadu Engleske u Grofoviji Cheshire.

Administrativno podpada pod Borough Cheshire West and Chester.

Geografske karakteristike 

Winsford leži na rijeci Weaver, udaljen 27 km od Chestera, 45 km od Manchestera i 48 km od Liverpoola.

Poznat je po proizvodnji soli koja se iskapa u relativno lako dostupnim rudnicima.

Historija 

Winsford je dobio status grada - 1894. nakon ujedinjenja Overa i Whartona, naselja koja je razdvajala Rijeka Weaver. Oba naselja su dokumentirana u Domesday Booku 1086. Over je starije naselje koji nosi ime iz predrimskih vremena a znači naselje na brdu. 

Razvoj Winsforda započeo je nakon 1721. kad je u parlamentu donešen zakon o kanaliziranju Rijeke Weaver kako bi omogućilo brodovima da doplove do Winsforda.  

Tokom 19. vijeka proizvodnja soli doživjela je vrhunac, ali kako su uvjeti rada bili loši, a zbog konkurencije brojnih vlasnika oscilacije u cijenama velike, to je često dolazilo do velikih problema i nereda. Nakon što je tadašnji njemački vlasnik Herman Faulk uvezao radnike iz Poljske da slomi štrajk izbio je generalni štrajk 1892.

Pobratimski gradovi 

 Deuil-la-Barre, Francuska
 Frankfurt-Nieder-Eschbach, Njemačka

Izvori

Vanjske veze 

 Winsford Town Council 

Gradovi u Engleskoj
Cheshire